Campanya contra la repressió judicial a estudiants universitaris | dietarihumbert\n« No es pot escriure amb presses. Rectificació sobre la Iniciativa legislativa popular\nETA i Zapatero, en la lògica de la guerra »\nCampanya contra la repressió judicial a estudiants universitaris\nHe rebut aquest escrit, que crec que val la pena difondre, encetant una campanya de solidaritat amb els estudiants represaliats per les protestes contra el pla de Bolonya.\nCom tots i totes heu pogut comprovar enguany, el moviment estudiantil ha estat una de les puntes de llança en contra de les polítiques neoliberals del Govern d’Entesa i del Gobierno de España. La nostra acció i mobilització ha tornat a evidenciar que la política institucional, encara que s’autoanomeni progressista, resta subordinada als interessos del gran capital i del mercat. El tripartit ens ha demostrat que si la privatització no entra per la via política entra per la via de la porra. Per això al ser un dels moviment més actius hem sigut fortament reprimit: 33 expedients, 22 sancions, 6 expulsions i 15 processos judicials oberts a la UAB per defensar una universitat crítica, fora de la lògica mercantil.\nSovint heu manifestat la vostra solidaritat amb el moviment participant en les mobilitzacions, difonent les nostres reivindicacions o assistint a les trobades d’estudiants i moviments socials. Nosaltres també hem intentat donar veu a moltes de les vostres reivindicacions tant a les facultats com al rectorat ocupat. Hem participat en d’altres mobilitzacions socials, doncs no només som estudiants, també som treballadors precaris, dones, immigrants… i a més entenem que la solidaritat és la base de la resistència, i és el que ens uneix per preparar l’ofensiva.\n– Signar individualment el manifest dels 58 i + i fer-ne difusió. Adjuntem el manifest a aquesta carta amb el formulari de recollida de signatures [vegeu-lo al final d’aquest missatge].\n– Afegir un banner dels 58 i + a la vostra web (el logo, que també adjuntem, vinculat al nostre blog: http://58imes.wordpress.com).\n– Recolzar econòmicament el grup dels 58 i +. Podeu fer les vostres donacions mitjançant transferència bancària al número de compte d’estalvi:1491.0001.27.0020007218 de la Banca Ètica Triodos Bank.\nAl missatge, hi adjunten aquest manifest per recollir signatures individuals:\nArxivat a Barcelona, cultura, drets humans, drets polítics, mossos d'esquadra, moviments socials, Països Catalans, política, universitats | Feu un comentari


Mourad, l'exfutbolista mort davant la dona i el fill a Mallorca: ho van gravar tot\nMourad Lambrabatte havia jugat al Vitesse i va morir a Mallorca. | Cedida\nMourad Lamrabatte tenia 31 anys, havia jugat al Vitesse holandès i va morir a Mallorca després de colpejar-se en intentar saltar un penya-segat de 25 metres\nper Jordi Cumplido 14/05/2022 12:42h\nDijous passat, 12 de maig, un turista moria a Mallorca després de colpejar-se amb les roques en llançar-se al mar des d'un penya-segat de 25 metres d'alçada. El succés va ser tràgic.\nPerò no va quedar aquí. La seva dona, que l'esperava en una barca llogada, ho estava gravant tot. I el seu fill, per més inri, era al costat. Van ser ells, precisament, els que van cridar ràpidament els serveis d'emergència per avisar del que havia passat.\nL'home, Mourad Lamrabatte, s'havia perdut sota l'aigua després del greu impacte. El cos va ser tret del mar hores després i l'autòpsia va confirmar que va morir ofegat després de perdre el coneixement en el brutal impacte amb les roques.\nMourad tenia 31 anys i passava uns dies amb la família a Calvià, a Mallorca. El jove havia estat futbolista i havia arribat a debutar amb el Vitesse de l'Eredivise, la primera divisió d'Holanda.\nLa Guàrdia Civil va intentar salvar a la víctima, però quan el van treure de l'aigua ja era massa tard. | Guàrdia Civil\nConsternació al Vitesse\n«El Vitesse desitja a la família i amics de Lamrabatte molta fortalesa per suportar la gran pèrdua», així deia adeu el club al seu exjugador.\nMourad havia debutat la temporada 2010-2011 amb el club de la seva vida, però es va retirar aviat.\nDe fet, molts li havien perdut la pista fins que divendres tot va canviar. Mourad era l'home que havia mort en un succés que ràpidament es faria viral a Mallorca. Doncs va saltar des d'una alçada de 22 metres i no va saber calcular que acabaria de la pitjor manera possible.\nA Mourad li va faltar un metre. Va impactar contra les roques i va caure a l'aigua. «Oh, déu meu», deia la seva dona després de gravar el vídeo.\nHores després, aquesta i el seu fill rebrien la pitjor de les notícies: Mourad, pare i marit, havia mort després del brutal impacte.\nLa dona, en estat de xoc: no aconsegueix parlar\nSegons informa 'Última hora Mallorca', la dona del mort continua en estat de xoc després del que ha passat i no aconsegueix parlar. Ni tan sols amb la Guàrdia Civil o la Policia Local.\nEls agents li han intentat prestar declaració en reiterades ocasions, però no han aconseguit que la dona parli.\nAnar a portada Última hora Successos Última hora Mallorca\nMor un home en un greu accident de trànsit a l'A-2, a Lleida


Les entitats sobiranistes fan una crida a tenyir el Camp Nou de color groc pel clàssic | betevé Web\nTxell Partal Maresma@txell_pm divendres 4 de maig, 2018 , 17.51\nLa iniciativa arriba després que la Policia Nacional espanyola requisés samarretes grogues en la final de la Copa del Rei\nÒmnium Cultural, l'Assemblea Nacional Catalana, Drets i la Plataforma Pro Seleccions Catalanes han iniciat una campanya per tenyir el Camp Nou de color groc durant el Barça-Madrid que es jugarà aquest diumenge 6 de maig. Sota el lema "Vesteix de groc, és un clàssic", les entitats sobiranistes animen els aficionats culers a lluir el color groc per "fer visible el clam de llibertat presos polítics al Camp Nou i arreu".\n📆 6 de maig\n🕤 20. 45 h\n💛 Vesteix de groc. És un clàssic!#CampNouGroc pic.twitter.com/lXz4nm5wnO\nLa campanya arriba després que la Policia Nacional espanyola requisés samarretes amb lemes independentistes, la majoria de les quals de color groc, en la final de la Copa del Rei. En el partit que va tenir lloc el dissabte 21 d'abril a l'estadi Wanda Metropolitano de Madrid, també es van confiscar estelades, bufandes grogues i xiulets.\nLa iniciativa també va dirigida al ministre de l'Interior, Juan Ignacio Zoido. Les entitats volen mostrar el seu rebuig a l'actuació de la Policia Nacional durant la final de la Copa del Rei.\n⚽💛#CampNouGroc #RepúblicaÉsLlibertat pic.twitter.com/uzHoDE7YLl\n— Assemblea Nacional (@assemblea) 4 de maig de 2018\nCal recordar, que el Ple Municipal va demanar la dimissió del ministre de l'Interior, per la retirada de samarretes grogues a la final de la Copa del Rei. Hi van votar a favor BComú, el PDeCat, ERC, el PSC, la CUP i el regidor de Demòcrates, mentre que Cs i el PP ho van fer en contra.\nAssemblea Nacional Catalana (ANC)Camp NouÒmnium Cultural


La compravenda d'habitatges cau el juny a les Balears un 24,5%\n27 setembre 2020 16:41\nDe les 654 operacions del sisè mes de l'any, 602 van ser sobre habitatge lliure\nAgències | 11 agost 2011\nL'habitatge lliure és el que experimenta un major marge de contracció.\nLa compravenda d'habitatges ha caigut a les Balears un 24,5% el juny respecte al mateix mes de l'any anterior, fins un total de 654 operacions, ha informat aquest dimecres l'Institut Nacional d'Estadística (INE).\nEn taxa intermensual (juny sobre maig), la caiguda de la compravenda d'habitatges va ser més moderada, fins a descendir un 6,8%, ja que en el maig es van registrar un total de 702 operacions.\nDe les 654 operacions de compravenda d'habitatges registrades el sisè mes de l'any, 602 van ser sobre habitatge lliure i 52 sobre habitatge protegit.\nEn concret, les transaccions per compravenda d'habitatges lliures van caure un 27,4% respecte a juny de 2010, fins a sumar 602 operacions, i les de protegit van augmentar un 40,5%, amb 52 transaccions.


dijous, 14 de maig de 2015 12:51\nAgents de la Policia Local de Manresa van detenir ahir a la tarda un manresà de 23 anys a qui van imputar un delicte de trencament de condemna.\nEls fets van ocórrer a quarts de cinc, en rebre la sala del 092 una trucada informant que en un domicili particular del barri de la Sagrada Família la sala havia una persona que podria intentar llençar-se des d’una finestra d’un quart pis.\nD’immediat es van presentar al lloc diverses patrulles de la policia local que van comprovar com efectivament, hi havia un jove assentat a una finestra amb les cames penjant per fora d’una finestra. Amb cautela van convèncer el jove que deposés la seva actitud. Un cop identificat es va comprovar que la persona esmentada tenia una odre de no apropament a la seva mare, present al domicili, motivada per episodis anteriors de violència dins de l’àmbit de la llar, motiu pel qual es va detenir l’individu en qüestió si bé, abans de ser ingressat a la garjola, es va portar a l'Hospital de Sant Joan de Déu per tal de ser examinat.\ndijous, 14 de maig de 2015 12:46\nAgents de la Policia Local de Manresa han detingut aquesta matinada un jove de 21 anys quan pretenia accedir a l’estació de la Renfe a Manresa.\nEls fets van ocórrer a quarts de dues, quan la sala del 092 va rebre una trucada informant que una persona es trobava donant cops a la porta de l’estació de la RENFE. Desplaçades diverses patrulles a l’indret van comprovar com, efectivament, hi havia una persona que copejava amb els punys i amb puntades de peu la porta principal d’accés a l’estació. Quan els agents van adreçar-se a l’individu per tal de saber el perquè del seu comportament, el jove va desistir d’entrar per la porta i va intentar accedir-hi saltant la tanca, la qual cosa li va ser impedida pels agents, enfrontant-se l’individu a un d’ells, tot donant-li un cop de puny i produint-li lesions, motiu pel qual va ser detingut.\ndilluns, 11 de maig de 2015 10:48\nAgents de la Policia Local de Manresa van detenir la matinada de divendres a dissabte un home de 33 anys i de nacionalitat georgiana que tenia pendent una ordre de recerca i detenció.\nEls fets van ocórrer a quarts d'una en un control de pas que la policia local havia muntat a la cruïlla de la Carretera del Pont de Vilomara amb el carrer Verdaguer, quan van aturar un vehicle que presentava deficiències en la il·luminació. Un cop identificats els ocupants el sistema informàtic policial va alertar que un d'ells tenia pendent una ordre de recerca i detenció com a presumpte autor de delictes contra el patrimoni a Barcelona, motiu pel qual va ser detingut.\nDetingut quan caminava pel carrer Guimerà amb una caixa plena de cabdells de marihuana.\ndijous, 30 d'abril de 2015 11:04\nEls fets van ocórrer a quarts de cinc de la tarda, quan un agent de servei pel carrer Guimerà, en creuar-se amb un jove que que caminava pel carrer esmentat, va percebre un intens olor a marihuana, que augmentava a mida que l’agent s’apropava a aquesta persona.\nL’agent va aturar al jove, el qual portava a les mans una caixa de cartró, i va demanar-li què hi duia a la caixa, responent el jove, molt nerviós que res, que era buida i la portava al contenidor de paper. En mirar dins la caixa va resultar que duia una bossa plena de cabdells de marihuana.\nDetinguts dos joves amb una bossa de mà sostreta.\ndilluns, 27 d'abril de 2015 10:28\nAgents de la Policia Local de Manresa van detenir la tarda de divendres dos individus, a qui van imputar un delicte de robatori amb força i escalament.\nEls fets van ocórrer als voltants de les 8 del vespre, quan una patrulla va veure com dos joves corrien cap a la Cta. Pont de Vilomara provinents d’un camí que porta a uns horts.\nEls agents, que van reconèixer els joves com a posseïdors de nombrosos antecedents per delictes contra el patrimoni, van apreciar que tots dos amagaven alguna cosa sota la roba.\nUn cop identificats va resultar que un d’ells amagava una bossa de mà sota la dessuadora i l’altre amagava un moneder amb documentació a nom d’una senyora.\nDetingut dins del Centre d'Atenció Primària del Carrer Remei la nit del Dijous Sant\ndimarts, 7 d'abril de 2015 14:27\nAgents de la policia local van detenir dijous a la nit un manresà de 30 anys amb nombrosos antecedents penals. Els fets van ocórrer als voltants de les deu de la nit, quan l’empresa de seguretat que gestiona el CAP del Carrer Remei va informar la policia local que les alarmes del centre esmentat alertaven de moviment dins del local i que les càmeres de seguretat havien detectat la presència d’alguna persona a l’interior del dispensari.\nUna patrulla de la Policia Local de Manresa i personal de seguretat de l’empresa van accedir-hi a l’interior on van trobar un home que, presumptament, s’hauria amagat a l’interior del lavabo instants abans del tancament, a quarts de deu, sortint a l’exterior i sent detectat per les alarmes quan el personal del CAP va tancar i va marxar, motiu pel qual va ser detingut.


Caos a l'Atenció Primària de Castelló amb 15 dies d'espera per rebre atenció mèdica\nEl sindicat CSIF qualifica d''inacceptable' la dilatació dels terminis per ser visitat per un metge i reclama reforços.\nLa Central Sindical Independent i de Funcionaris (CSIF) ha reclamat a la Conselleria de Sanitat que "prengui mesures urgents" per "resoldre d'una vegada" el "caos" en què es troba el servei d'Atenció Primària a Castelló.\nDes del sindicat han recordat que “en estes moments els temps mitjans d'espera que han d'esperar els pacients per ser rebuts de manera presencial o atesos telefònicament pel seu metge de capçalera superen els 15 dies a la pràctica totalitat dels consultoris i centres de salut castellonencs, uns terminis que, des de CSIF, considerem totalment inacceptables”.\nEn concret, a tall d'exemple els representants de CSIF han detallat que “estes dies les esperes arriben les dos setmanes de mitjana a instal·lacions sanitàries com la d'Almassora o la del Grau de Castelló, mentre a Palleter oscil·len, segons el facultatiu, entre les dos i les tres setmanes; a Ferran el Catòlic freguen les tres setmanes i, en casos com el centre de salut 9 d'Octubre, han arribatondar fins i tot els 29 dies de demora”.\n"El taló d'Aquil·les de la sanitat castellonenca és l'Atenció Primària, amb una situació totalment desbordada, ja que ni s'estan cobrint de manera adequada les baixes i absències del personal sanitari ni s'estan contractant reforços per resoldre estes esperes", han valorat des de CSIF.\nA més, han recordat que, a el cas de Palleter, “ni han començat les obres del futur consultori on es traslladarà als pacients de Constitució ni s'ha donat solució al col·lapse que pateix el centre, mentre els professionals sanitaris i els sindicats segueixen sense tenir notícies de les solucions que es barregen com a alternativa , com l'acondicionament d'un local municipal als voltants que es va anunciar fa uns dies i del qual ningú no sap absolutament res malgrat que cada dia les cues es multipliquen a les portes d'este centre de salut”.\nPel que fa a l' consultori de Sant Llorenç, que va reobrir les portes este dilluns després de tancar a l'inici de la pandèmia, des de la central sindical han recordat la “importància de recuperar com més aviat millor els recursos sanitaris que van quedar suspesos a causa del coronavirus per agilitzar unes consultes que es veuen totalment desbordades”.\nEn este sentit, des de CSIF han reclamat a la Conselleria de Sanitat que “reforci com més aviat millor les plantilles i doti els centres de salut dels mitjans humans i materials necessaris per oferir als pacients un servei digne i, alhora, agilitzar el treball d'un personal sanitari que es troba totalment extenuat després de mesos de sobreesforços”.


Cataluña - TOTS ELS SINDICATS EN BLOC ENS AIXEQUEM DE LA COMISSIÓ DE SEGUIMENT | CSIF\nTOTS ELS SINDICATS EN BLOC ENS AIXEQUEM DE LA COMISSIÓ DE SEGUIMENT\nL’Administració havia convocat per aquest matí a les 10 hores reunió de la Comissió de Seguiment, a la què, unilateralment, havia decidit no convocar al sindicat CSIF i de fet no ha permès, d’entrada, l’accés dels seus representants a la reunió.\nCom a qüestió prèvia, s’ha plantejat precisament el pronunciament sobre si CSIF podia formar o no part de la Comissió. L’Administració ha manifestat que no n’era partidària, però que si els sindicats presents hi estaven d’acord no s’oposaria a que hi participessin amb veu però sense vot.\nUGTPRESONS, CCOO i CATAC hem manifestat que volíem que CSIF pogués seguir participant a la Comissió de Seguiment amb veu i vot com de fet ha vingut fent des de fa més d’un any, cosa que finalment l’Administració ha acceptat i ha permès l’accés dels representants de CSIF.\nAmb caràcter previ a la presentació de l’ordre del dia, l’Administració manifesta que a partir d’ara, per part seva només integraran la Comissió de Seguiment la Subdirectora General de RRHH del Departament de Justícia i el Subdirector General de RRHH de la Direcció General, acompanyats per uns “assessors” de funció pública, justícia i economia.\nLa pròpia nova composició de la Comissió per part de l’Administració és ja de per se una preocupant declaració de principis, ja que han eliminat els seus propis representants amb experiència i coneixement del món penitenciari.\nL’Administració ens ha presentat un ordre del dia de la sessió que no recollia la immensa majoria de punts proposats per les organitzacions sindicals.\nQuan hem demanat explicacions davant aquest fet inacceptable, els representants de l’Administració han iniciat un lamentable espectacle en el que barrejaven de manera desordenada i confusa arguments autoritaris amb incoherències derivades del profund desconeixement de la realitat que formalment gestionen, amenitzat tot plegat per les seves habituals, recurrents i rústiques “interpretacions jurídiques”.\nEls quatre sindicats representatius hem instat l’Administració a que rectifiqués l’ordre del dia i inclogués els punts que havien estat exclosos, i davant la negativa que han manifestat, hem decidit abandonar la reunió.\nAixecant-nos d’aquesta reunió esperpèntica, UGTPRESONS, CCOO, CSIF i CATAC denunciem que l’actitud mostrada avui per l’Administració no només menysprea els treballadors penitenciaris, no permetent que es tractin temes com per exemple el concurs de comandaments d’interior de 2008, l’oferta pública 2016, les convocatòries d’oposicions, el concurs de CUSI de Puig de les Basses o la cobertura de les vacants, etc, etc, sinó que denoten el pitjor tarannà possible per encarar la negociació d’un hipotètic nou Acord.\nAquesta és la pitjor manera que l’Administració podia escollir per encarar una negociació.\nEls “desvarios” d’aquest matí dels representants de l’Administració col·lisionen frontalment amb les repetides afirmacions del Secretari General del Departament de Justícia i del Director General de Serveis Penitenciaris en relació a la bona voluntat que tenen d’arribar a un acord. Fins ara els fets estan desmentint totalment les seves paraules.\nL’espectacle d’aquest matí ha estat lamentable. Instem l’Administració penitenciària a aprofitar l’escàs marge de dignitat que encara li pugui quedar per actuar i negociar com a tal Administració penitenciària i no com mera ostatge que actua al dictat “d’assessors” que s’haurien de limitar a aquesta funció i no a exercir de Secretaris generals “low cost”.\nCATAC CCOO UGTPRESONS CSIF


Les catedràtiques Mª Elena Simón i Amelia Valcárcel, Premis Isabel de Villena de Quart de Poblet - Quart de Poblet\nL'entrada a la gala d'aquests premis és gratuïta i comptarà amb la participació de la narradora Paula Carbonell, qui realitzarà una lectura dramatitzada de la seua obra "Inesperadament". Aquest espectacle de Narració i Poesia és un recorregut per la geografia de dones poetes hispanes entre les quals està inclosa Isabel de Villena.\nElionor Manuel de Villena coneguda com a Germana Isabel de Villena (València, 1430-1490), va ser una religiosa, poetessa i prosista espanyola considerada la primera escriptora coneguda en valencià. La seua obra Vita*Christi, l'única que s'ha conservat, està emmarcada en el protofeminismo espanyol del segle XV. Durant la seua vida religiosa es va envoltar d'un nodrit grup d'escriptors que la van respectar especialment per la seua altura intel·lectual i que van considerar la seua obra com a indispensable en el Segle d'Or Valencià.\n2015: Banc del Temps de Quart de Poblet i Tertúlia Feminista Els Comadres i de Dones per la Igualtat de Barredos.\n2017: Carmen Alborch i Lorda Benería Farré\nPublicat el: 19 de Novembre de 2021


Espot nega un “rerefons polític” en la retirada de símbols durant la Vuelta | BonDia Diari digital d'Andorra.\nUna de les pancartes que es va treure en una de les etapes andorranes de la Vuelta.\nDc., 26/09/2018 - 03:00\nM.P.A./ Foto: Twitter\nEl ministre d’Afers Socials, Justícia i Interior, Xavier Espot, va negar ahir a la tarda qualsevol tipus de “rerefons ideològic o polític” en la retirada de llaços grocs i una pancarta durant el desenvolupament de la Vuelta. Igualment va rebutjar que les mesures adoptades responguessin a instruccions del Govern espanyol, de la policia espanyola o dels organitzadors de la Vuelta. Espot va assenyalar que van comptar amb la col·laboració dels cossos policials espanyols “com sempre ha estat així i més enllà d’això no hi va haver cap mena d’instrucció” i que la comunicació que hi va haver entre cossos policials tenia com a únic objectiu el bon desenvolupament de l’esdeveniment.\nSegons el ministre, van ser els comandaments de la policia andorrana els qui van establir “les normes de seguretat necessàries i habituals” en aquest tipus d’esdeveniment. En aquest sentit, va assenyalar que qualsevol inscripció al ferm d’una de les carreteres del país, sigui quin sigui el símbol que hi hagués al darrera de la inscripció, “entenem que pot posar en entredit la seguretat dels vianants, dels ciclistes o de les persones que transiten en vehicle”. L’actuació hagués estat exactament la mateixa, va dir, tant si hagués estat “un llaç groc, vermell o la bandera d’un país”.\nPel que fa a la pancarta de suport als presos polítics catalans empresonats o a l’exili que es va retirar, Espot va dir que les instruccions eren retirar les pancartes i banderes “quan aquestes podien comprometre la seguretat de l’esdeveniment o ocultaven els diferents patrocinadors”. Aquest va ser el motiu pel qual es van fer treure les banderes independentistes catalanes, britàniques i basques. Per Espot la retirada de la pancarta independentista es va fer perquè era un lloc on es preveia una aglomeració molt important de persones “i podia comprometre la seguretat” i no es va fer pel contingut del seu missatge. Ara bé, el ministre va reconèixer que si la persona que portava la pancarta considera que els policies que li van demanar que la retirés ho van fer amb “consideracions que van ferir la seva sensibilitat” i es va sentir ofesa, “és perfectament lliure d’interposar la queixa oportuna al cos de policia i s’investigarà el que va succeir”.\nPer refermar encara més la posició adoptada per la policia andorrana, el titular d’Interior va assegurar que si hi hagués hagut una bandera andorrana o qualsevol altre símbol patriòtic andorrà “també s’haguessin enretirat”.\nTríptic sobre el servei d’atenció a les víctimes de tràfic de persones\nEl ministre Espot i la cap de l’Àrea de Polítiques d’Igualtat, Mireia Porras, van presentar ahir el tríptic editat per divulgar a la ciutadania el Servei d’Atenció a les Víctimes del Tràfic d’Éssers Humans (Savteh). Es tracta d’un servei gratuït adscrit a l’Àrea de Polítiques d’Igualtat que ofereix una atenció pluridisciplinària a les víctimes d’aquest tràfic. Porras va informar que s’han fet 500 exemplars del tríptic i va recordar que s’ha establert el telèfon d’atenció gratuït (181) operatiu les 24 hores, i que també s’ofereix una atenció presencial a l’edifici Clara Rabassa de dilluns a dijous de 8 a 17.30 hores, i divendres de 8 a 15.30 hores. Espot va dir que no tenia coneixement de tràfic de persones al país, i que el cas denunciat dels quatre treballadors d’origen colombià que treballaven en condicions laborals irregulars a la Massana, tot i que en un principi es va tractar com a tràfic de persones, la investigació es porta a terme per “explotació laboral”. Sobre aquesta qüestió, va explicar que es va voler donar una resposta humanitària a aquestes persones i que per aquest motiu se’ls va donar l’oportunitat de regularitzar la seva situació al país. Espot va confirmar que tots quatre s’han acollit a aquesta opció.\nEscrit per Pixar fora de test el Dc., 26/09/2018 - 09:35 Enllaç permanent\nEl senyor ministre és el perfecte candidat a Cap de Govern. No defraudarà als seus. Llegir les seves declaracions insulten la inteligència de qualsevol persona. Pobre Andorra. Un comentari en un diari digital: "Valle de los caidos, masters regalados en la Juan Carlos, presos politicos, policia española violadora, medallas a la barbaria del 1 Octubre, monarquia corrupta, PP el partido más corrupto de Europa, Cajas de ahorro aniquiladas, bancos solventes regalados, Aves sin pasajeros, aeropuertos sin aviones, autopistas sin coches, submarinos que no flotan, jueces pederastas, manifestaciones unionistas con mas de 18 organizaciones fascistas avalándolas... Y luego alguien se pregunta porqué los catalanes se quieren independizar?". Aquest ministre pot anar fent esborrar els llaços del color que vulgui, però costa molt justificar tot això. Posats a fer, perquè no esborraven tambè els de la Seu ?. Tingui sort amb la seva consciència.\nEscrit per Qui s'ho creu? el Dc., 26/09/2018 - 12:52 Enllaç permanent\nSr. Espot, veig que continua fent el mateix que el seu cap, mentir i mentir. És increïble, bé, venint de DA és del tot creïble, que a Andorra la llibertat d'expressió estigui igual que als països del tercer mon. Per què us fa por que en la TV Espanyola es vegi que a Andorra tb hi ha gent que no està d'acord amb l'empresonament dels polítics catalans totalment injusta i desmesurada? Primer de tot, recordeu d'on venim, en quin idioma parlem i de qui vivim, el dia que aquest comportament polític faci que no ens visitin la majoria de catalans, després plorarem. Han d'haver-hi principis i no deixar-se manipular pel govern d'Espanya, Som sobirans? Podem tenir la llibertat de deixar expressar les idees o estem controlats i amb el cap baixat per Espanya? La veritat és que sento vergonya d'aquest govern.\nEls casos actius de Covid-19 segueixen reduint-se i ja només en queden 59


Admet que la situació que es viu ”és un xoc brutal” per al centre\nDimarts, 17 març 2020. 09:30. Redacció AnoiaDiari.\nLa consellera igualadina de Salut subratlla que no hi va haver cap errada procedimental a l'Hospital d'Igualada que provoqués l'extensió del virus. El centre mèdic ha estat un dels focus a la capital anoienca, on ja hi ha 12 morts.\nEl coronavirus s'ha aferrissat amb l'Anoia i en concret amb la Conca d'Òdena, on ja se sumen 12 víctimes mortals i 85 contagis. L'origen del brot és una persona que és professional de la salut, segons confirmava Joan Guix, secretari de Salut Pública de la Generalitat. La consellera de Salut assegura que "no va fallar cap procediment a l'Hospital d'Igualada en el brot de coronavirus que afecta les poblacions de la Cònca d'Òdena".\nSegons Vergés "no ha fallat res; vam tenir un focus d'infecció precisament en què intervenien professionals sanitaris a dins de l'hospital", responia Vergés en una roda de prremsa telemàtica per evitar el desplaçament dels periodistes. La consellera assegura també que en identificar el focus, van prendre "mesures contundents". Admet que el centre està "molt tocat" per l'augment de casos de professionals i pacients. També que el nombre de contagis de professionals sanitaris i els aïllaments que s'han hagut de fer de manera preventiva -més de 200 sobre una plantilla d'un miler, segons les primeres dades que es van donar- és un "xoc brutal" per a l'hospital. Des que es va declarar el brot es va rebaixar l'activitat assistencial de l'hospital amb diferents mesures com la derivació dels codis d'emergència Ictus, Infart o Politrauma a altres centres propers. També han derivat altres serveis i han traslladat pacients que estaven ingressats a l'hospital en altres centres.\n19 de març 2020.09:31h\nHaurien d’haver confinat l’hospital i no igualada\n18 de març 2020.09:28h\nNo és q la consellera no està a la alçada es el sistema sanitari en general, només cal fer un seguiment dels anys enrrera.\nCada vegada més, els dies q calen per una visita al metge són més i... Llegir més no parlem per una visita a un especialista o intervenció.\nI es q la sanitat ça convertit en un negoci per molt i els malalts són el negoci.\nPerquè la sanitat catalana a de supcontratar a un consorci socio sanitari un consorci q el q busca son beneficis.\nSi com a responsables de la sanitat tingesim profecionals en lloc de polítics q no ho són.\nAixò és extensible a altres conselleries.\nEns trobem q les conselleries al no ser gent del sector han de contractar empreses per gestionar allò q ells no tenen ni idea i a sobre ens costa més car i més malament.\nEL q no sigui del oficio q plegui i marxi a casa farà un favor al poble q no ça ferrin à la cadira.\nAixò no funciona senyors polítics, aneu-vos a casa si voleu fer algo positiu.\n17 de març 2020.15:04h\nAl senyorr Agustí: El seu familiar ingressat a l’Hospital, des de el seu llit, ”s’en fa creus de com funcionen les coses allà”. Com funcionen? Té visió panoràmica i coneixements de... Llegir més gestió hospitalària per deixar anar aquests comentaris? Potser no es presenten a la seva habitació inmediatament després de tocar el timbre? Es poc higiènic? El menjar no ès del seu gust?\nEm sembla que s’ha de tenir una mica de respecte per el professionals que hi ha allà TREBALLANT.\nI vosté diu que el seu familiar està ingressat per altres causes, per tant no està a la mateixa planta que els ingressats per coronavirus, i els controls no son els mateixos. Ara, si vosté a més, es vanta de ”passejar” per l’Hospital es un irresponsable. Ho sento, però el seu comentari es penòs.\n18 de març 2020.09:45h\n”I vosté diu que el seu familiar està ingressat per altres causes, per tant no està a la mateixa planta que els ingressats per coronavirus,” Això és el greu, que si\n18 de març 2020.09:48h\n”Em sembla que s’ha de tenir una mica de respecte per el professionals que hi ha allà TREBALLANT.” i nocritico al personal al qual valoro molt, si no que doic que potser està malament el... Llegir més protocol. Veig que entens el què vols del comentari.\n17 de març 2020.10:20h\n”La consellera igualadina de Salut subratlla que no hi va haver cap errada procedimental” Doncs potser ha fallat el procediment en si, No ens volgueu enganyar si us plau. Malauradament tinc un... Llegir més familiar ingressat (per altres coses) i se’n fa creus de com estan funcionant allà dins.Jo mateix divendres m’hi vaig passejar tranquilament anant a visitar-lo a la darrera planta i cap problema per voltar.


Apartment Benalmadena El Coloso Benalmadena Espanya - Ofertes d'hotels amb els MILLORS DESCOMPTES EN LÍNIA Atenció al Client\nApartment Benalmadena El ColosoApartamentCalle El Calle El Coloso s/n, Benalmadena, Torrequebrada, Benalmadena, Espanya, 29630 - Veure al mapaApartment Benalmadena El ColosoVeure més fotosPiscinaVeure més fotosVeure totes les 24 fotos\nPer als viatgers què vulguin captar les imatges i els sons de Arroyo de la Miel, Apartment Benalmadena El Coloso és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Benalmadena El Coloso ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, aparcament de cotxes, transport hotel/aeroport, habitació familiar, ascensor són només algunes de les comoditats que fan que Apartment Benalmadena El Coloso sigui diferent dels altres hotels de la ciutat. A més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió LCD/pantalla de plasma, nevera, forn microones per satisfer els clients més exigents. L'hotel ofereix meravelloses instal.lacions d'oci com camp de golf (a 3 km), piscina exterior, pesca, pistes de tennis, jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Apartment Benalmadena El Coloso.


TAULA DE BARRI DEL CAMP DE L'OLIVER\nJa podeu consultar el document dels resultats de la 5a sessió de la Taula de Barri del Camp de l'Oliver, celebrada el passat desembre. Durant aquest 2009, s'executaran totes les accions aprovades.\nEl dimarts 24 d'abril del 2007 es va fer la sessió inaugural de la primera Taula de Barri, al Camp de l'Oliver, i va comptar amb la presència d'una vintena de persones que van definir els principals problemes del seu barri i van aportar solucions concretes als mateixos. La sessió va durar dues hores i va estar marcada per l'alta qualitat participativa.\nDes d'aleshores s'han portat a terme quatre sessions més, en les que s'han tractat alguns dels temes del barri més controvertits, com la neteja i el manteniment, la mobilitat i altres qüestions vinculades a la cohesió social.\nPropostes aprovades a la 5a sessió (desembre 2008) (pdf, 2,79 mb)\nResultats 5a sessió (desembre 2008) (pdf, 89,5 kb)\nResultats 4a sessió (juliol 2008) (pwp, 1,21 mb)\nResultats 3a sessió (maig 2008) (pdf, 1,41 mb)\nResultats de la 2a sessió (novembre 2007) (pwp, 1,2 mb)\nResultats 1a sessió (abril 2007) (pwp, 990 kb)


Mac OS X Mavericks – què hi ha de nou | mossegalapoma\nApple acaba d’enviar la versió “Golden Master” del nou OS X als desenvolupadors. Això vol dir que ja tenim OS X Mavericks gairebé aquí.\nNo repassaré tots els canvis del nou sistema, que ja els podeu trobar a la web d’Apple i a molts altres blogs, però sí que vull comentar allò que m’ha cridat més l’atenció per si us pot servir d’ajuda i de referència.\nSi teniu dubtes en parlem als comentaris.\nMés ràpid i estable\nNormalment no sóc dels que instal·len ni versions betes ni tan sols la Golden Master en el meu Mac de producció. Intento esperar-me un dies a que surti la versió final i que la gent reporti que no hi ha problemes. Si el teu Mac és una eina imprescindible i diària de treball, millor no arriscar.\nEn canvi he decidit trencar aquesta regla, en Mavericks, pels bons comentaris d’estabilitat i rendiment reportats pels desenvolupadors en els fòrums.\nMavericks no suposa un canvi d’interfície respecte a Mountain Lion, amb el que pel que fa a l’aparença el sistema operatiu no es modifica, això fa que, de moment, les proves fetes em portin a dir que el sistema és estable i que les aplicacions que fins ara em funcionaven en Mountain Lion continuen funcionant en Mavericks.\nSi voleu alguna petita excepció, per exemple “Glims”, una extensió per Safari, que provocava que no funcionés bé.\nEn general els canvis interns respecte a Mountain Lion van enfocats a la millora de l’eficiència energètica i al tractament de la RAM, si més no, puc dir que en un Macbook Pro de 2010 i5 amb SSD i 8GB de RAM va més ràpid, significativament molt més ràpid que amb la 10.8.\nApple ha incorporat la compressió de memòria basat en l’algoritme WKdm pel que fa a la gestió de la RAM, així quan la RAM utilitzada comença a estar plena aquesta comprimeix automàticament aquelles parts que fa més temps que no hem fet servir, reduint a la meitat la seva mida i evitant, per tant, l’intercanvi a disc (swap) que alenteix significament el temps de resposta.\nSi teniu curiositat per conèixer en detall totes les millores tècniques que incorpora “la cuina” de Mavericks, Apple n’ha publicat un extens article en pdf\nFeia un parell d’anys que havia abandonat Safari en Mac OS X per passar-me a Google Chrome, molt més “amigable” pel que fa a l’ecosistema d’extensions relacionades amb els serveis de Google que, com usuari assidu, necessitava.\nPoder disposar d’extensions com ActiveInbox i Rapportive en el meu Gmail s’ha tornat quelcom imprescindible.\nPer sort aquestes dues extensions, inicialment no disponibles per Safari, ja ho estan.\nLa disponibilitat d’extensions unit a la rapidesa de Safari i a la brutal reducció de consum de recursos de RAM i CPU, si ho comparem amb Chrome, m’han fet tornar a utilitzar Safari com a navegador per defecte.\nApple ha decidit portar a OS X les clàssiques apps de Mapes i iBooks d’iOS. Tot i que la idea no és dolenta, caldrà veure’n el resultat.\nHe començat a provar “Mapes” (deixo iBooks per a més endavant doncs sóc usuari de l’app Kindle) i en destaco, com a punt positiu, el fet de poder associar una localització a un contacte i l’enviament de la localització a l’app d’iOS, dues funcionalitats realment útils.\nPer contra a “Mapes” li manca el brutal ecosistema de cerques comercials que conforma Google Maps. Potser aquest fet està més resolt als Estats Units, principalment a les grans ciutats, però a Catalunya lamentablement no és així.\nEn altres paraules: interessant però amb mancances.\nSEGUIMENT DEL SISTEMA\nPels que som uns “frikis” de cercar un bon comportament del sistema ens calen eines que en facin seguiment i n’informin adequadament. No parlo d’eines professionals, senzillament d’eines per a usuari final.\nTradicionalment en Mac OS X aquest paper l’ha tingut el “Monitor d’Activitat”, una aplicació fins ara molt bàsica.\nEn Mavericks el Monitor d’Activitat incorpora un nou redisseny i millores significatives funcionals, principalment pel que fa al consum d’energia.\nEn aquest aspecte del consum d’energia cal destacar que ara, si feu clic a la informació de la bateria (a la barra superior) veureu, per ordre, quines aplicacions n’estan consumint més.\nAmb les degudes precaucions per validar, abans de qualsevol actualització de sistema operatiu, que les apps més importants i d’ús diari (principalment les de tercers) funcionin i ja estiguin actualitzades, el meu consell general és que convé actualitzar a la nova versió d’OS X, bàsicament per les millores interessants de funcionament que es concreten en més velocitat i estabilitat.\nTot i així repasseu el comportament del vostre Mac (model/any/característiques) abans de fer el pas.\nJosep\ton 8 Octubre 2013 at 8:27 am\nMolt bon article, també m’estava esperant a més endavant per actualitzar però sembla que aquesta vegada no farà falta. Només un punt, Golden Master vol dir versió final, i qualsevol error nou o pendent anirà a una versió 10.9.1 o quelcom per l’estil, per tant si hi ha versió Golden Master, vol dir que serà la versió que veurem la setmana que ve a la App Store\nTomàs\ton 8 Octubre 2013 at 9:47 am\nBon Apunt Josep, gràcies pel feedback!\ndani\ton 8 Octubre 2013 at 11:40 am\na mi només hem preocupa que haure de passar per caixa pel parallels, que ja han advertit que nomes l’ultima versio sera compatible, i maluradament tinc una aplicacio que nomes hem va amb pcermundisme.\ndani\ton 8 Octubre 2013 at 3:44 pm\ntu tenies instal·lada la app per tenir mes d’una pestanya al finder, no? el vas desinstal·lar avanç de actualitzar a mavericks?\nTomàs\ton 8 Octubre 2013 at 5:46 pm\nTenia TotalFinder, és l’eina que esmentes. La vaig desinstal·lar després de l’actualització. TotalFinder aporta altres avantatges a banda de les pestanyes, però jo no les feia servir\nJordi (@electrokid_)\ton 14 Octubre 2013 at 4:59 pm\nper cert .. ja se sap a quins equips o millor dit, a quins equips NO es podrà instal·lar el nou OS X? hem sembla que el meu MacBook Pro del 2008 ja no hi entrarà :'(\nTomàs\ton 14 Octubre 2013 at 5:14 pm\nOS X Mavericks té els mateixos requeriments/limitacions de hardware que Mountain Lion\nTUAW ha publicat la llista d’equips: http://www.tuaw.com/2013/06/11/macs-compatible-with-os-x-mavericks/\nJordi (@electrokid_)\ton 14 Octubre 2013 at 7:41 pm\nbona senyal, encara podré estirar uns anyets més els MacBook Pro Core 2 Duo, i pel que dius, potser fins i tot hem podré estalviar una ampliació de memòria RAM!! Visca!! ;P\nFrancesc\ton 3 Novembre 2013 at 11:02 am\nCom es que instalat l’OS X Mavericks no funciona Adobe After Effects CS6?????\nAlgú sap per que???\nFerran\ton 4 Novembre 2013 at 3:04 am\nA Mapes els noms dels carrers i barris de Barcelona están en castellà, hauriem de fer una requeriment massiu a Apple perquè ens escoltin i ho canviïn…fa mal al ulls\nTomàs\ton 4 Novembre 2013 at 9:18 am\nNo és cert. Mapes està en català com es mostra aquesta imatge:\nFerran\ton 4 Novembre 2013 at 3:20 pm\nGràcies, tens raó, acabo d’adonar-me que Mapes canvia l’idioma segons l’escollit en les preferències del sistema i jo ho havia provat des d’un Mac en Espanyol.\nDe totes maneres crec que hauria de mostrar-se sempre en Català independentment de l’idioma del sistema, doncs a París per exemple els carrers són “rue” i no “carrer”. Llegir “Ciudad Vieja” en lloc de “Ciutat Vella” també se’m fa molt estrany, encara que no se perquè de vegades m’apareix en Castellà i unes altres en Català. Deixo una captura de com es veu la mateixa zona que has assenyalat amb el Mac configurat en Espanyol:\nTomàs\ton 4 Novembre 2013 at 3:28 pm\nCert Ferran, el català hauria d’aparèixer com a nom únic pel que fa al nom dels carrers, com passa a la resta del món tot i que en tradueixin ubicacions (plaça, carrer, passatge) o canviïn alfabets, cas de l’àrab, hebreu, etc…\nÀlex\ton 3 Desembre 2013 at 11:21 pm\nabans de res gràcies per les teves aportacions i seguidament prguntar-te si per instal.lar el diccionari i corrector de català per Lion són vàlids per Mavericks?\ni si fos així a on puc trobar el passos a seguir?\nTomàs\ton 4 Desembre 2013 at 7:00 am\nEn teoria de Lion a Mavericks hauria de funcionar tot bé.\nSi tens algun problema, mira de descarregar i instal·lar el “catalanitzador” per Mac de Softcatalà: http://catalanitzador.softcatala.org\nMac OS X Mavericks, ens convé actualitzar ? | TIC Girona - […] En Tomàs de mossegalapoma ens ha fet un molt bon article sobre si cal actualitzar a Mavericks ( la…\nApple presenta la nova generació d’iPads – resum de la Keynote - […] no estava relacionat amb els iPads, si no amb el llançament del nou sistema operatiu pels Macs: OS X…


El Ministeri de l'Interior ha iniciat els tràmits per traslladar presons catalanes als líders del procés després de preguntar al jutge instructor del Tribunal Suprem Pablo Llarena si té previstes més diligències.\nLa Sala Penal va confirmar aquest dimecres el processament de l'expresident Carles Puigdemont i dels altres 24 investigats en aquesta causa.\nA l'espera de l'assenyalament i obertura del judici, el Ministeri de l'Interior ha notificat al jutge Llarena que té intenció de traslladar a Catalunya als dirigents independentistes en situació de presó provisional. Les citades fonts assenyalen que es tracta d'un "protocol ordinari" que dóna pas a un tràmit que comporta "uns dies" fins que, finalment, es procedeix al trasllat sota custòdia de la Guàrdia Civil.\nEs tracta, expliquen des d'Interior, de la mateixa protocol que se segueix amb qualsevol pres català amb arrelament en aquesta comunitat autònoma, que té transferides les competències en matèria de política penitenciària. En el moment en què es dugui a terme el trasllat, la vida a la presó dels líders del procés deixarà d'estar supervisada per l'Administració central a través d'Institucions Penitenciàries, ja que prendrà el testimoni el Servei Penitenciari dependent de la Conselleria de Justícia catalana.\nEl ministre de l'Interior, Fernando Grande-Marlaska, ha donat suport públicament el trasllat a Catalunya un cop finalitzi la instrucció del jutge Llarena, remetent-se a qüestions familiars i també al dret de defensa dels processats, que podran estar més a prop dels seus advocats per preparar el judici.\nEn la seva primera entrevista com a ministre, Grande-Marlaska va sostenir que era partidari d'estudiar el trasllat però si així ho autoritzava el jutge que investiga el procés, que va contestar en un escrit recordant que la potestat en exclusiva sobre aquestes qüestions és d'Institucions Penitenciàries.\nEls nou polítics catalans en situació de presó provisional han de sol·licitar aquest trasllat i, una vegada que hi ha constància que no hi ha impediment, la junta de tractament de cadascuna de les tres presons madrilenyes (Estremera, Soto del Real i Alcalá-Meco) i Institucions Penitenciàries han d'elaborar un informe sobre la situació familiar i la seva vinculació amb Catalunya.\nÉs un cop emplenat aquest informe quan s'informa a l'Administració catalana, que és l'encarregada de triar el centre penitenciari en el que ingressaran els polítics processats per delictes com el de rebel·lió i malversació.\nA la taula del nou secretari general d'Institucions Penitenciàries, Ángel Luis Ortiz, esperava des del 27 d'abril les sol·licituds de trasllat a presons catalanes que Oriol Junqueras i Raül Romeva van realitzar davant l'Administració quan governava el PP, amb Àngel Yuste al capdavant de Presons . Durant la instrucció, el jutge Llarena va denegar el trasllat dels dirigents que van demanar permís per a poder participar presencialment a les sessions d'investidura al Parlament, tot i que sí va autoritzar la delegació de vot.\nLa competència sobre trasllats i desplaçaments està regulada a l'article 31 del Reglament penitenciari, que diu: "El centre directiu té competència exclusiva per decidir, amb caràcter ordinari o extraordinari, la classificació i destinació dels reclusos en els diferents establiments penitenciaris, sens perjudici de les atribucions dels jutges de vigilància en matèria de classificació per via de recurs ".\nAquest centre directiu, dependent de l'Administració, és qui ordena els trasllats corresponents "d'acord amb les propostes formulades a l'efecte per les juntes de tractament o, si s'escau, pel director o el Consell de Direcció, així com els desplaçaments dels detinguts i presos que li siguin requerits per les autoritats competents ".\n"Els trasllats s'han de notificar, si es tracta de penats, al jutge de vigilància, i, si es tracta de detinguts i presos a les autoritats a disposició del qual es trobin". És en aquest últim cas en el qual es troben Junquera i la resta de exconsellers processats pel Suprem.


Comença la restauració dels Gegants Romans —\nEsteu aquí: Inici › Notícies › Comença la restauració dels Gegants Romans\nComença la restauració dels Gegants Romans\nAmb motiu de la celebració dels 175 anys dels Gegants Romans que celebrarem el proper 2015 i per cloure tot el procés de restauració que s’ha dut a terme dels Gegants de Lleida, iniciem la restauració dels gegants més antics del conjunt.\nPer aquesta restauració i donat que els caps de fusta dels Gegants Romans són les peces més antigues de que disposem. S’inicia un estudi previ on es treballarà conjuntament amb el CAEM - Centre d’Art d’època Moderna de la Universitat de Lleida i el Centre de Restauració de Béns Mobles de Catalunya a Valldoreix. Es duran a terme diferents proves per tal de comprovar l’estat actual i les intervencions sofertes al llarg dels anys.\nLa restauració la farà Joan Miró Oro especialista que ha realitzat la resta de les anteriors restauracions. Es tracta d’una restauració complexa degut a l’antiguitat i la significació dels Gegants Romans.\nEls Gegants Romans atribuïts al constructor Ramon Corcelles, al llarg del temps han tingut quatre aparences diferents, primer la dels turcs o moros (1840), després la de reis (1898), posteriorment la de faraons (1906) i finalment la de romans (1924).\nPer aquest motiu, els Gegants Romans no romandran exposats a partir de demà a la Casa dels Gegants i tornaran per la Festa Major de Maig on seran presentats als lleidatans.\nLa resta de les restauracions dels Gegants de Lleida van ser:\n• El gegantó Berenguer i la gegantona Violant (2009)\n• Els faraons (2010)\n• Els xinesos (2011)\n• El rei Jaume I i Elionor (2012)\n• El moros i Zobeida (2013)


AULA VERD CLAR: de desembre 2017\nTots els qui formem part de l'AULA VERD CLAR desitgem que passeu unes molt BONES FESTES DE NADAL i que l'any nou vingui carregat de molts bons moments per compartir amb la família, els amics i, sobretot, amb els vostres fills/es.\nPublicado por aulaverdclar en 12:00 1 comentari:\nEtiquetas: CURS 2017-2018, NADAL, TRADICIONS, VACANCES\nAvui, com molt heu pogut veure, hem fet la TRADICIONAL CANTADA DE NADALES.\nTots ho han fet molt i molt bé. I el millor de tot, el que més els ha agradat, és poder-ho compartir amb tots vosaltres.\nUs deixem algunes fotografies que m'han passat... No es veuen tots però no en tinc més.\nI aquesta és la nadala que hem cantat. Aquí la teniu per poder-la escoltar a casa.\nPublicado por aulaverdclar en 19:52 2 comentaris:\nEtiquetas: CANÇONS, CURS 2017-2018, NADALES, TRADICIONS\nCom ja va essent tradició quan arriba el Nadal, hem agafat l'autobús i hem anat a la FIRA DE SANTA LLÚCIA. És una sortida molt bonica i de les que més agraden als nois. Veure pessebres, el tió, àrbres de Nadal, algun Pare Noel i joguines, moltes joguines.\nA la Plaça Sant Jaume hem vist el Pessebre tan Original que hi ha aquest any. Una mica elevat, però l'hem vist bé.\nI hi havia el caganer...\nTambé hem vist un àrbre de Nadal molt gran que hi ha a la plaça.\nDe camí cap a la fira hem entrat al claustre de la catedral on hem vist el pessebre. Hi havia oques!\nA la Fira de Santa Llúcia hem recorregut totes les parades posant especial atenció al que més ens ha agradat, els tions i els caganers. Veure al Pocoyó, la Lady Bug, als jugadors de futbol i tots els personatges de dibuixos que ells coneixen de caganers els ha fet molta gràcia.\nAllà mateix hi havia un tió molt gran i l'hem fet cagar. I ha cagat... I tan que ha cagat. Una piruleta per cadascú. Som bons i, sempre que podem, ens portem bé!\nAbans de dinar hem pogut escoltar uns músics que estaven tocant al carrer. Els hem aplaudit molt i els hem donat uns diners.\nDesprés hem dinat a la Plaça Catalunya envoltats de coloms i...\nHem entrat a El Corte Inglés on hem vist moltes i moltes joguines. Quina bogeria! I hem buscat les que més ens han agradat. Mireu, mireu... Cadascú té molt clar el que més li agrada.\nVaja, que hem fet una sortida molt xula! Per repetir-la cada any.\nLa màgia del Nadal ja és aquí! I les vacances també!\nPublicado por aulaverdclar en 15:57 1 comentari:\nEtiquetas: CURS 2017-2018, NADAL, SORTIDES, TRADICIONS\nAvui ens ho hem passat molt bé amb els CATÀLEGS DE JOGUINES.\nHem començat a mirar el que volem demanar als reis per fer-los la carta.\nJa es poden preparar els REIS MAGS, que amb tot el que volen demanen...\nPublicado por aulaverdclar en 16:45 Cap comentari:\nEtiquetas: CURS 2017-2018, NADAL, TRADICIONS, TREBALLEM A CLASSE\nANEM AL TEATRE: EN JAN TITELLA


292 kg de PM10 a l’any és el que respirem el conjunt de conciutadans metropolitans.\nAquest càlcul prové de la mitjana anual de concentració de PM10 a l’aire multiplicada per l’aire respirat per la població de l’àrea metropolitana de Barcelona. Seria l’equivalent de 23,36 bombones de butà plenes de PM10.\nLes partícules estan en suspensió a l’aire. La sal marina, el carbó negre, la pols i les partícules de determinades substàncies químiques poden classificar-se com a PM contaminants. Les partícules més petites, d’un diàmetre inferior a 10 micres, són les més perjudicials per a la salut.\nMés del 80% de la població europea està exposada a nivells de partícules en suspensió que superen les recomanacions de l’Organització Mundial de la Salut (OMS).\nLes partícules fines penetren amb facilitat als pulmons i provoquen greus afeccions sobre la salut de les persones. Aquestes són les causants de múltiples problemes a les vies respiratòries, malalties cardiovasculars, efectes sobre el sistema nerviós, càncer de pulmó, etc. Tot plegat representa una reducció de 8,6 mesos de vida. Concretament, les àrees metropolitanes del nostre país (com la de Barcelona) superen en uns 10 micrograms per metre cúbic els 40 recomanats per l’OMS. A Espanya, més de 25.500 morts prematures s’atribueixen a les elevades concentracions d’aquest contaminant.


Què és la nova tendència anomenada MultiFamily? - El Balcó Immobiliària\nQuè és la nova tendència anomenada MultiFamily?\nT’imagines viure tota la teva vida en un hotel? On, si tens un problema, se t’arregla en un instant i sense que facis el mínim esforç. Perquè en això, més o menys, consisteix el concepte MultiFamily.\nAquest és un sistema mitjançant el qual, les persones que lloguen un immoble, poden accedir a diversos serveis perquè els ajudin al que els faci falta: el manteniment, un problema elèctric, goteres i fins i tot la restauració o incorporació dels mobles (per a ajudar els nous inquilins a instal·lar-se)\nEn resum, inclouen els serveis per a resoldre qualsevol problema comú en habitatges i que normalment no s’inclou. Així doncs, en el preu del lloguer, això ja està inclòs, com una mena d’assegurança i amb un preu més econòmic que el que hauria de pagar l’inquilí si no utilitzessis aquest sistema.\nA més, com és un sistema que s’estableix en un edifici o torre que és d’un mateix propietari (fons d’inversió, family office o companyia d’assegurances), s’inclou una recepció en aquest, on es poden solucionar tots els problemes d’una manera ràpida i fàcil. En aquesta recepció, també s’ocupen de l’administració de la comunitat, per la qual cosa, viure en un pis es torna més fàcil i còmode.\nEl propietari de l’edifici, seria com l’alcalde d’un poble, i la recepció, l’ajuntament. Per què diem això? Perquè resulta que el propietari de l’edifici, de normal, també organitza, i paga, esdeveniments per a crear una comunitat: Des de de celebració de festes comunes (Nadal, Dia de la mare..) fins a esdeveniments esporàdics com a tastos de vi o classes d’esport.\nUn altre dels punts a favor, és que viure en un edifici Multifamily, et proporciona més seguretat en la teva llar, ja que per a accedir-hi, es necessita una targeta personal, o fins i tot en alguns casos, una empremta dactilar. A més, tot està vigilat per cameres les 24 hores.\nLa intenció, doncs, és millorar l’experiència dels inquilins, i ajudar-los a acomodar-se més fàcilment i poder dedicar més temps a la seva família, entreteniments o el que sigui. A més, el concepte MultiFamily, també ajuda a diferenciar un habitatge de les altres i és més atractiva des dels ulls dels possibles inquilins, per la qual cosa el fet que el seu preu sigui major respecte els altres pisos, sempre està justificat.\nPerò..Realment val la pena el sistema Multifamily? Per a qui és una bona opció? T’ho expliquem!\nAixí doncs, creiem que és una molt bona opció per a:\nEn cas de ser propietari: Si tens suficients diners per a fer una gran inversió: Aquesta és la teva gran oportunitat! Aquest tipus d’edifici i d’habitatges, està dirigit a gent de classe econòmica bastanta alta, per la qual cosa això t’assegura cobrar el teu lloguer sense morositat i poder demostrar als habitants de l’edifici que val la pena viure allí. A més, aquest és un sistema en creixement, d’aquí uns anys es preveu que sigui molt més popular i s’integri en tota mena de ciutats, i no sols en les més grans. És la teva oportunitat de ser pioner en aquest territori, per la qual cosa.. T’atreveixes?\nEn cas d’estar buscant casa: Viure en aquesta mena d’immoble és molt còmode i exclusiu, per la qual cosa, com tot l’exclusiu: és car. A més, els serveis que inclou, com a molt es necessiten 3 o 4 vegades a l’any, per la qual cosa no són molt necessaris en el dia a dia, i a vegades pot no valer la pena pagar de més per aquests serveis que gairebé mai utilitzes. D’altra banda, en el cas que depenguis de la tecnologia, i que una fallada elèctrica, et pugui deixar sense treballar diverses hores o dies, sí que és una bona opció comptar amb aquesta mena de serveis, ja que te l’arreglessin de manera fàcil i ràpida. També és una bona opció per a la gent que té por als robatoris o el preocupa que li puguin robar una cosa molt especial. Així que, si t’ho pots permetre i els serveis que ofereixen van amb tu: No t’ho pensis més!\nVols conèixer més sobre la tendència? Clica aquí!\nO, Vols conèixer més tendències? Dona-li un cop d’ull al nostre blog!


octubre de 2008 – Portal BioC\nNous llocs webs enllaçats al Portal BioC, novetats a BioC Films, notícies i avançaments de congressos, novetats bibliogràfiques (Flora i vegetació de la bassa de Sanavastre (Cerdanya), de Josep Nuet i Valentí Gonzàlez) , l’informe de la Fiscalia de Medi Ambient de Barcelona i les novetats en aplicació de la Llei de Biodiversitat, són reportats en aquesta sèrie de notícies breus.\nNotícia – Web de la SEBCP\nMés informació i inscripcions – Web del congrés\nFormat del llibre :152×228 mm,\nAutor Cèsar BlanchéPublicat el octubre 31, 2008 gener 26, 2018 Categories LatestDeixa un comentari a E-Flaixos en BCP, 10\nDiccionari de Ciències Ambientals de l’IEC a Internet\nL'Institut d'Estudis Catalans (IEC) ha posat en marxa el Diccionari de les Ciències Ambientals, una eina en línia i oberta a tothom que conté sis mil vuit-cents termes especialitzats en llengua catalana. L'han dut a terme les seccions de Ciències Biològiques i de Ciències i Tecnologia de l'IEC, en el marc del programa de recerca del Diccionari de ciència i tecnologia, i vol omplir 'un buit en la lexicografia especialitzada, que fins ara només disposava de diccionaris sectorials'.\nDes d'avui, l'enllaç es troba disponible a la pestanya de Recursos del Portal BioC.\nNotícia 29/10/2008 – Vilaweb\nAutor Cèsar BlanchéPublicat el octubre 31, 2008 gener 26, 2018 Categories LatestDeixa un comentari a Diccionari de Ciències Ambientals de l’IEC a Internet\nAutor Cèsar BlanchéPublicat el octubre 31, 2008 Categories Notícies BIOCDeixa un comentari a Estada de M.C. Martinell a Israel\nEl Fons Documental de la Xarxa de Custòdia del Territori (XCT) el qual és únic a Catalunya i l’Estat espanyol, facilita informació i dóna suport a les entitats de custòdia, professionals i estudiosos de la conservació del patrimoni natural i cultural del territori català. El Fons també funciona per Internet des del passat 1 d’octubre de 2008\nAutor Cèsar BlanchéPublicat el octubre 29, 2008 Categories LatestDeixa un comentari a El Fons Documental de la XCT, a Internet\nUn estudi dut a terme per científics francesos (INRA, CNRS) i alemanys (UFZ) (Gallai et al., 2008) ha permès estimar el pes econòmic de l’activitat pol•linitzadora dels insectes en uns 153 mil milions d’euros anuals.\nAutor Cèsar BlanchéPublicat el octubre 27, 2008 gener 26, 2018 Categories LatestDeixa un comentari a Valor econòmic de la pol·linització: 153 kM\nComencen els Seminaris BioC\nAvui dijous, 23 d'octubre s'ha iniciat la celebració dels Seminaris del BioC, activitat de debat i d'anàlisi en profunditat de temes de recerca en BCP entre els membres de l'equip, que també són oberts a les persones interessades. La primera d'aquestes sessions de Seminari (Anàlisi del nou Decret de Flora Amenaçada de Catalunya) ha tingut lloc a la Unitat de Botànica de Facultat de Farmàcia (UB, Barcelona).\nEls Seminaris tindran lloc periòdicament i s'aniran anunciant a l'Agenda del Portal del BioC oportunament. La propera sessió es centrarà en qüestions de demografia de poblacions de plantes\nAutor Cèsar BlanchéPublicat el octubre 23, 2008 Categories Notícies BIOCDeixa un comentari a Comencen els Seminaris BioC\nProjecte de regeneració de Posidonia, a Eivissa\nL'empresa eivissenca Active Generation participa en un projecte de regeneració de Posidonia oceanica (ERPO), destinat a la recerca d'aquesta fanerògama marina mitjançant el desenvolupament al laboratori després de la recol·lecció de granes ("dàtils de mar") a les platges pitiüses.\nAl projecte ERPO hi participen també l'Institut d'Estudis Avançats del Mediterrani (IMEDEA ), el Centro Internacional de Métodos Numéricos en Ingeniería, la Fundación Centre Pitiusa d'Estudis Avançats, Universitats de Catalunya i de Múrcia i el Centro Internacional de Investigación de los Recursos Costeros.\nLa iniciativa té una durada de tres anys i compta, per al 2008, amb un pressupost de 75.000 euros. La inversió global que preveu l'empresa, segons Diario de Ibiza, s'acosta al milió i mig d'euros i pot esdevenir un bon exemple de joint venture d'una empresa privada (especialitzada en esports d'aventura) i d'iniciatives de conservació i regeneració.\nNotícia 22.10.2008 – Diario de Ibiza\nNotícia 23.10.2008 – Diario de Ibiza\nAutor Cèsar BlanchéPublicat el octubre 22, 2008 Categories LatestDeixa un comentari a Projecte de regeneració de Posidonia, a Eivissa\nAra farà un any, l’octubre del 2007, entrava en ple funcionament aquest Portal de Biologia de la Conservació de Plantes, impulsat per l’Equip de Recerca del BioC, després d’un període de proves. Transcorregut aquest temps, estem satisfets de l’experiència i pensem que ha servit als objectius que ens havíem plantejat, d’una part com a portal de recursos, anuncis i notícies relacionades amb la Biologia de la Conservació de plantes i, de l’altra, com a plataforma per difondre les activitats del nostre equip de recerca, que pertany al GREB (Grup de Recerca Consolidat al Pla de Recerca de Catalunya)\nDurant aquest any, el Portal BioC ha publicat més de 140 (ID) notícies i documents, 25 anuncis d’ofertes de treball en l’àmbit de la Biologia de la Conservació, 7 columnes d’opinió (amb més de 6.000 visites), quatre monografies d’espècies estudiades pel nostre equip (les “Plantes del Mes ”, que han rebut més de 4.000 visites) i ha mantingut actualitzats els anuncis d’actes (“Agenda”), congressos i d’altres activitats, així com els enllaços i recursos. Igualment, s’ha anat actualitzant la informació sobre producció científica i activitat de l’equip (“Notícies del BioC ”), al costat del resum de la nostra activitat (“Bioc, 10 anys”) que, amb més de 1.000 lectures ha permès donar a conèixer la nostra feina. Moltes gràcies als lectors!\nA més de potenciar la vitalitat del portal, incrementant el nombre i la qualitat de les notícies que hi apareixen, ens proposem millorar les prestacions del Portal BioC en el seu segon any de vida. D’una banda, ampliant els continguts amb més referències encreuades amb els altres portals i blocs de l’àmbit de la BCP que, en nombre creixent, van configurant la nova comunitat de comunicació temàtica a través de la xarxa o amb la incorporació de nous mòduls, com ara BioC-Films, que inclourà comentaris a produccions cinematogràfiques a càrrec d’Eduard J. Chifré, que puguin ser d’interès com a material complementari en projectes docents relacionats amb la biodiversitat, originat per suggeriment d’aquest lector i fent costat al ja existent “canal” de Bioc-TV\nIgualment ens agradaria facilitar la comprensió en d’altres dominis lingüístics, mitjançant la incorporació de mòduls de traducció automàtica al castellà, l’anglès, l’italià, el portuguès, l’alemany o el francès, a través del Google Translator. I, encara, permetre la interrelació amb els lectors, a través de la inclusió de mòduls de comentaris, primerament als articles de E-Opinió, que s’aniran ampliant a d’altres seccions del Portal. També en aquest cas, es tracta de seguir el suggeriment d’un amable internauta.\nNo cal dir que restem oberts a les correccions, aportacions, notícies i suggeriments dels que vulgueu comunicar amb nosaltres i us recordem que, per tal de facilitar el seguiment de les novetats, no dubteu a subscriure-us al servei de notícies RSS que trobareu a baix a l’esquerra de la barra de menú. Esperem compartir amb vosaltres el nostre segon any de vida!\nAutor Cèsar BlanchéPublicat el octubre 18, 2008 gener 26, 2018 Categories LatestDeixa un comentari a EDITORIAL\nEls Agents Rurals de la Generalitat de Catalunya han confiscat 83 tones de pinya de pi pinyoner procedent de la recol·lecció il·legal. És el comís més important que s’ha fet mai a Catalunya.\nAutor Cèsar BlanchéPublicat el octubre 15, 2008 Categories LatestDeixa un comentari a Confisquen 83 tones de pinya de pi pinyoner


Fenologia i Meteorologia a l'Alta Segarra: Dades 24 de novembre de 2015\nEl dia ha començat amb alguns bancs de boira gebradora a punts de l'altiplà,mentre que a la resta del país el cel estava serè. A partir de mig matí les boires s'han anat desfent i ha dominat el sol arreu, però a poc a poc han anat entrant bandes de núvols alts i mitjos des del nord, símptoma de l'acostament d'un nou front que ens afectarà demà. La propera nit s'anirà tapant i les temperatures seran clarament més altes que en dies enrere, mentre que demà tindrem núvols tot i algunes clarianes, i no es descarta alguna pluja molt feble, poca cosa. A la serralada pirinenca el front arribarà amb força i deixarà nevades que seran abundants al vessant nord, i moderades a la cara sud, per bé que la neu caurà a cotes més altes. Destacar per demà la ventada de mestral, que serà intensa, i la temperatura que serà més alta que en dies enrere malgrat que la sensació de fred serà marcada. Dijous tindrem un dia mig ennuvolat i ventós, mentre que divendres i el cap de setmana el temps s'aniria tranquil·litzant, amb vent que continuaria bufant amb menys intensitat, cels clars amb alguna boira matinal, i temperatura suau de dia i freda de nit.\nLes temperatures del dia han continuat fredes, amb màximes entre els 4 i 9ºC i mínimes entre els -2 i -7ºC.La humitat ha estat moderada, la visibilitat més aviat dolenta i el vent ha bufat fluix de mestral.


20 d’octubre 2014 a les 17h – Teatre Zorrilla\nFrança, 2013 – 16’32’’ – Ficció Direcció i guió: Alexandre Mermaz\nEn Louis és feliç. Amb la seva xicota, la Mélanie, la vida sembla bonica i senzilla, fins que el dia del seu cinquè aniversari junts la Mélanie decideix fer-li una sorpresa.\nAustràlia, 2014 – 11’00’’ – Documental Direcció: Gus Berger\nAmb l’arribada de l’era digital s’està perdent l’art de la projecció i les còpies de pel·lícules en 35 mm s’estan llençant a les escombraries.\nFinlàndia, 2013 – 04’40’’ – Ficció Direcció: Taneli Mustonen\nUna guàrdia de trànsit manté una sorprenent discussió amb un conductor pertinaç. El que comença com una discussió trivial va pujant de to. El conductor, que és professor, comença a donar lliçons a la guàrdia, que es resisteix a afluixar la corda.\nEstats Units d’Amèrica, 2013 – 04’00” – Videoclip Direcció: Joanna Davidovich\nEn aquest retorn als dibuixos animats clàssics, en Mitzi i l’Spanko corren esbojarradament pel paradís al so dels ritmes vibrants dels Asylum Street Spankers.\nEstats Units d’Amèrica, 2013 – 06’55’’ – Animació Direcció: Brandon Lake\nAclaparat per la soledat, en James ha llençat la tovallola. Però tot canvia el dia que ella irromp com un raig de color a la seva vida. Per mitjà d’ella, en James trobarà de nou la felicitat i les ganes de viure, però serà un amor que perduri o tan sols una falsa esperança més a la seva tediosa vida?\nFrança, 2014 – 01’11’’ – Animació Direcció: John Banana, Ludovic Gavillet\nHi vaig treballar durant les meves pràctiques. Vaig fer les ombres, la il·luminació, la composició i la majoria dels plans fent servir Vrai i After\nLA BI CI\nItàlia – Àustria, 2013 – 08’00’’ – Ficció Direcció i guió: Giorgio Borgazzi\nDesprés de perdre la seva feina, un oficinista recorre amb la seva bicicleta els barris deprimits del centre d’una ciutat fantasmal. Quan la cadena de la bici s’encalla sobtadament, es troba amb l’únic home dels voltants: un estranger sense sostre.\nHongria/Regne Unit, 2013 – 07’40’’ – Animació Direcció i guió: Luca Toth\nUna història iniciàtica en clau surrealista sobre tres adolescents que encaren les seves pulsions internes mitjançant un camí oníric.\nBèlgica, 2013 – 03’38’’ – Videoclip Direcció: Henry Scholfield\nVideoclip del tema musical Tous les mêmes del grup Stromae.\nEstats Units d’Amèrica, 2013 – 01’22” – Animació Direcció: Anthony Blades\nUna simple sortida per comprar es capgira terriblement.\nTHE GOVERNANCE OF LOVE (O RZADACH MILOSCI)\nPolònia, 2013 – 13’00” – Documental Direcció i guió: Adela Kaczmarek\nUn documental d’animació, el protagonista del qual viu en diverses realitats al mateix temps. Persones i successos reals es barregen amb d’altres imaginaris. El seu món suscita reflexions sobre les nocions del Bé i del Mal. L’autor fa servir l’animació per mostrar la vida interior del pacient desequilibrat .\nEspanya, 2013 – 06’15’’ – Ficció Direcció i guió: Aritz Moreno\nEls habitants d’un poble fan justícia pel seu compte i en paguen les conseqüències. Còlera: Malaltia infecciosa epidèmica aguda i molt\nBèlgica, 2012 – 03’30’’ – Videoclip Direcció: Gina Thorstensen, Nacho Rodriguez\nVideoclip del tema musical Giving me a chance del grup Gotye.\nEspanya (Catalunya), 2014 – 16’20’’ – Ficció Direcció i guió: Christopher Cartagena González\nUn petit poble turístic és posat en quarantena per una epidèmia. Els infectats hi sobreviuen devorant la resta. L’Alfredo, recentment encomanat, mira de fer creure a la seva filla que tot plegat és un joc. La Laura creu que està entrenant per guanyar una futura carrera. Podrà abandonar el seu pare i sortir tota sola del poble?


EDIFICIS-Museu Marítim de Mallorca – Open House Palma\nDiumenge, 10 a 14h\nParcialment accessible (escales per accedir a una de les sales)\nActualment, la seu principal del Museu Marítim de Mallorca se situa a Palma, on el museu disposa de l’edifici del Centre Cultural de Ses Voltes. L’espai de Ses Voltes forma part de l’estructura originària de les murades renaixentistes, construïdes durant l’últim terç del segle XVI amb l’objectiu de protegir l’entramat urbà dels corsaris. Amb la modernització i ampliació de la ciutat, gran part de les murades van ser esbucades a principis del segle XX. Les parts restants que s’han conservat es troben catalogades sota el nom de Murades de Mar.\nPel que fa a l’espai de Ses Voltes, aquest va ser construït entre 1771 i 1801 sota la direcció de Manuel Santander, mariscal de camp i enginyer, sent l’últim bastió amb el qual es va completar el cinquè recinte emmurallat de la ciutat. Consisteix en un pati central envoltat de murs coberts amb llargs passadissos amb voltes de canó. Va servir com a antic aquarterament militar i, a principis de la dècada dels 90 del segle XX, els arquitectes Elies Torres i José Antonio Martínez Lapeña es van encarregar de reformar tot l’espai urbà entorn de les murades.\nAquest conjunt arquitectònic pertany des de 1985 a l’Ajuntament de Palma i s’utilitzà com a espai cívic i cultural, fins a la signatura del conveni entre l’Ajuntament de Palma i el Consorci Museu Marítim de Mallorca el juny de 2019. Aquest espai dedicat a la cultura i al patrimoni marítim de Mallorca s’obre a tota la ciutadania, qui ha participat en la configuració del museu. Actualment, el projecte de conversió de Ses Voltes com a museu preveu l’estructuració d’un espai en nou sales destinades a exposició, recepció, sala de conferències, magatzem i oficines.\nDestacat arquitecte eivissenc, nascut el 1944. Realitzà els seus estudis d’arquitectura a l’Escola Tècnica Superior d’Arquitectura de Barcelona (ETSAB), obtenint el títol d’Arquitecte el 1968 i el de Doctor el 1993, on és professor titular del Departament de Projectes. Entre els seus treballs destaquen les cases de la Vila Olímpica de Barcelona, la restauració del Parc Güell de Barcelona, la casa Rauchwerk a Nova Orleans (1986), l’annex del Museu Kumamoto al Japó (1992), la plaça del Fòrum a Barcelona (2004) o l’espai de Ses Voltes a Palma. Ha rebut el Premi FAD el 1986, 1988 i 1992. El 2008 va rebre el Premi Ramon Llull i el 2016 el Premi Nacional d’Arquitectura.\n1771-1801 (construcció), 1993 (reforma), 2020 (reforma)


“Em van dir que jo era un dany col·lateral d’una guerra amb Laporta” | Ferran Correas | barcelona | Barça | L'Esportiu de Catalunya\n“Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” + “Em van dir que jo era un dany col·lateral d’una guerra amb Laporta” E-mail\nMARIA ELENA FORT\nMEMBRE DE LA CANDIDATURA ESTIMEM EL BARÇA\n“No oblidaré mai el que ens van fer amb aquella acció civil de responsabilitat. Ho vaig passar molt malament, però vull tornar per ajudar el club que m’estimo. A ells, no els faria el mateix; no vull que ningú passi el que jo vaig passar”\n“Em van dir que jo era un dany col·lateral d’una guerra amb Laporta” ORIOL DURAN.\n“Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” “Em van dir que jo era un dany col·lateral d’una guerra amb Laporta” E-mail\nAdvocada i molt culer\nMaria Elena Fort és advocada de professió i culer des d’abans de néixer, com ella diu. Té el número de carnet de soci més baix de tots els integrants de les tres candidatures, el 8.297\nSom els únics que hem treballat una alternativa per a l’Espai Barça i que hem parlat clar. Caldrà triar: jugar a casa cinc anys però amb incomoditat, o jugar un temps fora i fer un gran estadi en dos anys i més econòmic\nMaria Elena Fort (Barcelona, 1970) va ser directiva del Barça entre els anys 2008 i 2010. Ha estat diputada de Junts per Catalunya al Parlament entre el 2019 i el 2020. Tot i haver passat sis anys de la seva vida més que angoixada per l’amenaça d’una acció civil de responsabilitat que li demanava tres milions d’euros, aspira de nou a servir el Barça. És l’única dona de la candidatura Estimem el Barça, que encapçala Joan Laporta.\nSe sent sola?\nNo, en absolut. No crec que això sigui qüestió de quantitat. El més important és que cadascú faci bé la seva feina. Que m’agradarien més dones en la candidatura? Sí.\nPer què costa veure dones en les candidatures i a la llotja del Barça?\nPerquè el problema ve d’abans. Només hi ha un 26% de sòcies. És molt difícil fer juntes paritàries, per exemple, si només un quart de la teva massa social són dones. S’ha de fer una feina prèvia, que és implicar les dones en el dia a dia del Barça.\nÉs un procés llarg i ningú té una vareta màgica per fer-ho. He pensat coses, com ara que les famílies monoparentals o les nombroses tinguin bonificacions per ser sòcies quan ho siguin tots els membres de la família. Perquè allò tan arrelat en la nostra societat, que l’home és qui va al futbol, canviï i hi vagi també la dona, tota la família. Serà important en aquest sentit l’Espai Barça: que no hi vagis només a veure un partit dues hores, que hi pugui anar tota la família a passar el dia com va a Port Aventura, per exemple.\nÉs l’única dona de la candidatura, però Joan Laporta diu que és la presidenta ‘de facto’.\nPerquè tenim bona relació i em té en consideració. El conec des de fa molts anys, quan em vaig presentar com a voluntària per fer d’interventora en les eleccions d’Àngel Fernández contra Núñez. Ell anava a la candidatura. Després, quan fan l’Elefant Blau, em truquen i m’incorporo al grup. I des d’allà.\nEs veu com a vicepresidenta?\nNo. Seré directiva i Laporta ja decidirà quin càrrec tinc.\nSerà responsable de l’Espai Barça, que no és poc. Què s’ha de fer?\nÉs una prioritat, perquè és molt important dins el projecte econòmic i per als ingressos de futur. És més urgent, però, entendre on som i repensar algunes coses que es podrien millorar. Com a mínim, tenir més opcions per escollir. Els experts ens diuen que simultaniejar obres i partits és extremament complicat. Algú ha de posar sobre la taula que hi ha una opció diferent, perquè aleshores tot serà més ràpid i més econòmic.\nO sigui, anar un temps a jugar a Montjuïc.\nCrec que en cap moment vaig dir el dia de la presentació res de Montjuïc, però es va donar per fet que deia d’anar a jugar allà. No sé si hem d’anar a Montjuïc o ens hem de quedar a casa, però hem de plantejar una opció més ràpida i econòmica. Som l’única candidatura que ha treballat aquesta alternativa, que ha estat prou clara i que ha dit al soci que s’haurà de prendre una decisió. S’haurà de triar entre estar a casa però amb poca comoditat durant cinc anys o jugar un temps fora però fer un gran estadi en dos anys i més econòmic. Ho haurà de decidir la junta o els socis en un referèndum.\nI del finançament de Goldman Sachs, què me’n diu?\nEn això, hi ha treballat més la part econòmica de la candidatura, però, pel que sé, la música no sona malament. Sembla una fórmula viable, perquè no hi ha garanties patrimonials pel mig. Tu tindràs un retorn econòmic amb el qual pagaràs el préstec. Sembla una bona fórmula, però si guanyem haurem d’estudiar-ho tot. Quan parlem de repensar, hem de tenir un projecte que aposti per la sostenibilitat, per l’agenda 2030 i les ODS, com demana Europa i el món. Hi ha molts fons i molta gent decidida a invertir en obres icòniques que apostin per la sostenibilitat. No podem perdre aquesta oportunitat.\nQuan vostè era directiva ja hi havia un projecte, el Foster. Hem arribat al 2021 i tot continua igual.\nHi ha una primera part, que és que la junta que va entrar no volia saber res del que havia fet la junta anterior i va preferir començar de zero. Després, no hi ha hagut prou lideratge per tirar endavant l’Espai Barça. I això ha perjudicat molt el Barça. Som l’únic club important que no té un gran estadi, i això ens resta competitivitat. La part positiva és que, tal com ho farem ara, tindrem un camp que donarà mil voltes als altres.\nDesprés de tot el que va patir, per què torna a voler ser directiva?\nSoc culer abans de néixer. El meu pare em va fer sòcia el dia que vaig néixer. Per a mi el Barça és una manera de viure, i quan et donen la possibilitat de poder ajudar el club des de dins, no t’ho penses. És una decisió de cor. O d’estómac.\nVa entendre aquella acció civil de responsabilitat?\nMai. Només la vaig entendre com una revenja personal.\nVostè ho va passar molt malament.\nMolt. Ho vaig poder suportar perquè sabia que no havíem fet res malament i que ens donarien la raó. Per això, quan un divendres de desembre del 2016 em van plantejar un pacte, m’hi vaig negar. Jo no havia fet res malament.\nHi ha una data que no oblidarà mai.\nEl 25 de maig del 2017, quan van desestimar l’acció. Íntimament, vaig sentir un gran alleujament; vaig plorar molt, d’alegria. Havien estat cinc anys molt durs. Vaig pensar molt en els que ja no hi eren.\nVa viure de manera diferent el barcelonisme aquells anys?\nEmocionalment, t’aïlles bastant. Viure amb una demanda durant sis anys que et demana tres milions d’euros més interessos, et limita la vida. Penses que el Barça t’ha posat una demanda. No vols que perdi, perquè és el teu club, però te n’allunyes una mica emocionalment.\nNo oblidaré mai. El dia de la primera sentència, l’octubre del 2014, feia quatre dies que havien dit al meu marit que tenia un càncer, i no el superaria. No puc oblidar.\nSi guanyen les eleccions, faria el mateix?\nNo, perquè ho van fer de manera indiscriminada. Em van arribar a dir que jo era un dany col·lateral d’una guerra personal contra Laporta. No vull que ningú passi el que jo vaig passar. O la família Borràs. Si s’han de prendre decisions, hi ha altres opcions.\nHa estat diputada. Què és més difícil, ser diputada o directiva del Barça?\nTenen similituds, perquè tant si estàs al Parlament com a la directiva del Barça, treballes pel bé comú, dels ciutadans o dels socis, però és més difícil ser diputada.\nQuè ha de fer el Barça respecte a Catalunya?\nSer al costat del poble i del país.\nVa veure bé que es jugués l’1 d’octubre?\nNo. No s’hauria d’haver jugat i s’hauria d’haver fet un comunicat per dir que el Barça protestava i no jugava perquè pels carrers de Catalunya s’estava pegant a la gent. I això no és fer política. És fer país.\nHi ha un candidat que diu que no s’ha de votar la nostàlgia.\nLa nostàlgia és un bon record. Així que respecto totes les campanyes, però crec que s’equivoca.\nL’altre va votar a favor d’aquella acció civil de responsabilitat.\nHo sé. Vam tenir una conversa que em guardo per a mi. Sé el que vol i com entén el Barça, i no coincidim en absolut.\nPer què Laporta?\nPerquè el Barça és passió, i perquè som en un atzucac que necessita experiència. Ell és l’experiència. El Barça necessita alegria. És la lona. No és una cosa aïllada. Representa com s’ha de gestionar el club. Amb alegria.\nL'Esportiu. Nacional 01-03-2021, Pàgina 2\nEl vicepresident econòmic del FC Barcelona, Eduaru Romeu, també ha defensat la postura del club de mantenir-se en el projecte de la Superlliga, encara que també ha admès que s’ha de fer arribant...\nHamraoui: “Anirem a París a guanyar; aquest Barça no és el de fa quatre anys”\nTres punts clau en una nit que s’havia complicat


Els Vermells guanyen el 24è Joc dels Colors - Ajuntament de Santa Eulàlia de Ronçana\nPortada > Actualitat > Notícies > Els Vermells guanyen el 24è Joc dels Colors\nEls Vermells guanyen el 24è Joc dels Colors\nL’equip campió s'imposa en un final molt disputat obtenint 59 punts, seguit dels Blaus amb 56, els Grocs amb 53 i els Verds amb 40\nLa colla dels Vermells s’ha proclamat campiona de la 24a edició del Joc dels Colors. Davant d’una plaça de l’Ajuntament expectant per conèixer el guanyador, el final ha sigut molt renyit, ja que els Vermells han acabat obtenint 59 punts, els Blaus 56, els Grocs 53 i els Verds 40. De fet, el guanyador s’ha acabat decidint per les puntuacions de les proves secretes; ‘Instabook’ i ‘El Gran Musical’.\nDe les proves realitzades avui, ‘Espartacocos’, més coneguda com a pista americana, ha fet que els colors haguessin de superar obstacles de tot tipus, des de gatejar, saltar junts dins d’un sac, passar per un sot ple d’aigua, etc. Pel que fa a la prova de ‘Cadena de truitatge’, els colors han agut de preparar truites amb unes mides mínimes de 4 centímetres de gruixor i 24 de llargada. Tot això, a través d’una cadena on els membres de cada colla es repartien funcions com transportar les patates, tallar-les, posar-les a la paella, remenar els ous o fer la mescla. Per últim, la prova ‘En família’ ha consistit en formar paraules el màxim de llargues possibles a través de diverses lletres facilitades. Amb tot, els punts de les diferents proves han quedat desglossades de la següent forma:\n- Nit de K’ Horrors: Vermells 10, Blaus 8, Grocs 5 i Verds 5.\n- Instabook: Vermells 10, Blaus 8, Grocs 6 i Verds 4.\n- Veu i Beu: Prova participativa, sense puntuació.\n- La Milla: Vermells 10, Blaus 10, Grocs 10 i Verds 10.\n- El Gran Musical: Blaus 10, Verds 7, Vermells 7 i Grocs 4.\n- Splash: Suspesa.\n- Espartacocos: Blaus 10, Grocs 8, Vermells 6 i Verds 4.\n- Multijocs: Suspesa.\n- Cadena de truitatge: Grocs 10, Vermells 8, Blaus 6 i Verds 4.\n- En família Grocs 10, Vermells 8, Verds 6 i Blaus 4.\nAmb el títol obtingut avui per la colla dels Vermells, el palmarès històric del Joc dels Colors queda de la següent forma: Grocs 11, Blaus 6, Verds 4 i Vermells 4. Cal tenir en compte que la primera edició del Joc dels Colors, la de l’any 1996, el campionat va estar compartit entre els Grocs i els Blaus. L’any que ve s’arribarà a una xifra molt especial per al Joc dels Colors, ja que es disputarà la 25a edició.\nPel que fa a la resta d’actes de la jornada, aquesta s’ha completat amb la petanca a La Campinya, la missa de Festa Major, l’espectacle familiar Antipasti, el sopar dels Colors i el fi de festa a càrrec d’All Stars Karaoke.\nDes de la Regidoria de Festes es vol donar les gràcies a totes les persones que han fet possible, un any més, que aquests dies hagin estat un èxit de logística i participació. El compte enrere per a la Festa Major 2020 ja ha començat!


Aquest Espanyol no acaba de convèncer (5-0) – marta lacima\nAugust 5, 2011 Leave a Comment by martalacima\tCatalà\nEls blanc-i-blaus s’enduen cinc gols en contra en un partit de record a Antonio Puerta i Dani Jarque ple d’emocions\nSi qualsevol partit d’homenatge als desapareguts Dani Jarque o Antonio Puerta és emocionant, aquest ho és més encara, quan els seus dos equips s’enfronten per recordar-los. En el darrer torneig Antonio Puerta, ha estat el Sevilla el que s’ha imposat per cinc gols a zero, després que Rodri i Del Moral marquessin a la primera part del partit i Kanouté per partida doble i novament Rodri ho fessin a la segona. El partit començava amb un marcador lluint imatges dels dos jugadors, en un vídeo que ha emocionat tots els que l’han vist. Durant la seva emissió[o, s’han pogut veure llàgrimes al Sánchez Pizjuán.\nEn l’aspecte més futbolístic, la notícia era, a més d’un terreny de joc impracticable per al bon futbol, l’aparició de Carlos Kameni en l’onze titular de l’Espanyol, després que les darreres setmanes la incertesa del seu futur no deixés indiferent ningú. Els blanc-i-blaus han començat el partit amb iniciativa, i Luis García ha tingut l’oportunitat d’obrir el marcador per partida doble en els primers minuts. El conjunt andalús, però, reaccionaria ràpidament.\nCom en qualsevol partit d’homenatge, els sentiments han estat protagonistes els 90 minuts, en especial en el 16 i el 21, quan les imatges dels dos protagonistes han aparegut als marcadors i el públic de Sevilla les ha acompanyat amb càntics i aplaudiments.\nArticle publicat a laJornada.cat el 5 d’Agost de 2011.\nCategories: CatalàTags: Antonio Puerta, Álvaro Negredo, Carlos Kameni, Dani Jarque, Del Moral, Espanyol, homenatge, Kanouté, Mauricio Pochettino, RCDE, RCDEspanyol, Rodri, Sánchez Pizjuan, Sevilla


Hotel Samara Lux Samara Rússia - Ofertes d'hotels amb els MILLORS DESCOMPTES EN LÍNIA\nChkalova Street 90, Leninski, Samara, Rússia, 443001 - Veure al mapa\nSi el que està buscant és per un hotel ben situat a Samara, no busqui més enllà de Hotel Samara Lux. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Catedral de St Jordi, Casa-Museu Família Ulyanov, Museu Alabin donen a aquest hotel un encant especial.\nA Hotel Samara Lux, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de recepció 24 hores, servei d'habitacions, transport hotel/aeroport, instal·lacions per a reunions i banquets , restaurant.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hotel Samara Lux la base perfecta per a gaudir de la seva estada a Samara.\nTots els tipus de viatgers (116) Parelles (7) Viatgers en solitari (94) Famílies amb infants petits (2) Famílies amb infants grans (1) Grups (12)


Internet de les coses, selectivitat i comprensió lectora - Albert Cuesta\nInternet de les coses, selectivitat i comprensió lectora\nby Albert Cuesta · Published 4 de September de 2019 · Updated 5 de September de 2019\nAhir dimarts van començar a Catalunya les proves d’accés a la universitat (PAU) en la seva convocatòria de repesca de setembre. I resulta que una de les dues opcions que els estudiants tenien per acreditar el seu nivell de comprensió lectora en la prova de Llengua Catalana i Literatura consistia en llegir i comentar un article meu, Internet de les coses absurdes, publicat el 8 de febrer de 2018 al diari Ara.\nM’ha fet molta il·lusió descobrir-ho, gràcies a L’amabilitat de la lectora Montse Sendra que m’ho ha fer saber, adjuntant a més aquesta imatge parcial de la pàgina d’enunciats de la prova:\nEl text és un recull d’objectes domèstics suposadament intel·ligents que potser no calia connectar. La versió amb enllaços a la majoria dels productes mencionats és aquí, en aquest mateix blog.\nConfesso que em queda la curiositat de saber quines van ser les preguntes sobre el meu text que els alumnes havien de respondre, i sobretot, quins resultats van obtenir. Confio haver ajudat algun d’aquests estudiants a començar la seva carrera universitària.\nActualització: la mateixa lectora m’ha fet arribar (gràcies) l’enllaç a l’examen complet (PDF). Després de llegir-lo encara estic més aclaparat, perquè l’altra opció d’autora per triar és la de Mercè Rodoreda. I ara encara tinc més interès per conèixer les respostes dels estudiants a les preguntes.\nTags: albert cuestaselectivitat


Ja es poden demanar les subvenciones per a la rehabilitació de façanes dels nuclis antics d’Altea i Altea la Vella – Compromís per Compromís per Altea\nJa es poden demanar les subvenciones per a la rehabilitació de façanes dels nuclis antics d’Altea i Altea la Vella\nPublicat el 9 Agost 2018 en General\nLa regidora d’Urbanisme, Imma Orozco, ha informat que ja està obert el període d’un mes, fins el 7 de setembre, per sol·licitar les ajudes econòmiques per a millora del tractament de humitats, arrebossats o revestiments, i pintat de façanes del nucli antic d’Altea i Altea la Vella.\nCom ha assenyalat la regidora de Compromís Imma Orozco, des d’Urbanisme “volem facilitar, en la mesura de les nostres possibilitats, la conservació dels immobles afectats i d’esta manera ajudar els propietaris a fer front a l’esforç econòmic que realitzen per adaptar-se a les exigents i necessàries normes de protecció dels immobles que els afecten”.\nLa regidora posava l’accent en el fet que ‘’no s’ha d’oblidar que la conservació tant del nucli antic d’Altea, part del qual és Bé d’Interés Cultural, com del d’Altea la Vella, repercuteix directament en l’economia alteana com a un dels majors reclams turístics amb què compta el poble. La partida pressupostària destinada a esta subvenció és de 15.000 euros, i esperem que la convocatòria tinga la bona acollida de les edicions anteriors’’.\nEnguany es repartiran ajudes de 300 euros per immoble per a pintura, als quals es podran sumar 300 euros més si es realitzen altres actuacions per evitar les humitats i les seues conseqüències. Així, enguany es podran rebre fins a 600 euros per vivenda per assegurar la correcta conservació de les vivendes dels nostres nuclis històrics.\nEste govern, a través de la regidoria d’Urbanisme en este cas, explica la regidora “fa així una clara aposta per la rehabilitació per tal de mantindre en les millors condicions les zones més emblemàtiques del nostre poble ja que estos nous supòsits permeten accions més durables que el simple pintat de la façana”.\nDes de l’Ajuntament animen totes les persones amb propietats susceptibles de rebre estes ajudes -i que han hagut de complir al llarg dels anys amb les exigències que implica tindre un immoble protegit- a aprofitar-les i contribuir així a embellir la imatge d’estes zones tan emblemàtiques del poble d’una forma més efectiva.\n← La XVIII edició d’Oci Jove es celebrarà el pròxim 17 d’agost\nLa nova proposta de Pla General pretén solucionar problemes crònics d’Altea →


De les 175 víctimes des del gener, 37 són motoristes\n1 min. Barcelona 02/12/2018 00:22\n651x366 Detingut un home després de provocar un accident de trànsit mortal i donar positiu de la prova d'alcoholèmia a Cassà de la Selva / MOSSOS Detingut un home després de provocar un accident de trànsit mortal i donar positiu de la prova d'alcoholèmia a Cassà de la Selva / MOSSOS\nLes víctimes mortals en accidents de trànsit han augmentat un 20% fins al 30 de novembre d'aquest any, segons ha informat el departament de Trànsit aquest diumenge, respecte al mateix període de l'any passat.\nEn aquest període, 175 persones han mort en 149 accidents mortals. Aquesta última xifra és un 18% més alta que la del mateix període del 2017.\nDe les 175 persones mortes, 37 són motoristes, 14 són vianants i 2 són ciclistes.\nPel que fa al tipus d'accident, els que tenen un sol vehicle implicat s'han incrementat un 43% respecte l'any passat i destaca l'augment de les sortides de via, amb un 69% més. També hi ha un alarmant increment dels atropellaments, que passen de 4 a 13.\nEl 55% de les víctimes mortals d'aquest any tenien entre 35 i 60 anys, si bé la tipologia que presenta un increment més significatiu són les persones de més de 74 anys. Enguany ja han mort 23 persones d'aquesta franja d'edat, 17 més que l'any passat.


El Congrés Iberoamericà de Mediació Policial es consolida i celebra la tercera edició a Vila-real el 21, 22 i 23 de març - Ajuntament de Vila-real\nEl Congrés Iberoamericà de Mediació Policial es consolida i celebra la tercera edició a Vila-real el 21, 22 i 23 de març\nEl Congrés Iberoamericà de Mediació Policial de Vila-real es consolida i celebrarà la seua tercera edició els dies 21, 22 i 23 de març, i convertirà novament la ciutat en referent en mediació en l'àmbit internacional. La regidora de Seguretat Ciutadana, Silvia Gómez, acompanyada per l'intendent general en cap de la Policia Local de Vila-real, José Ramón Nieto, i la inspectora responsable de la Unitat de Mediació Policial, Rosana Gallardo, ha presentat la nova edició del seminari, que tornarà a reunir a la ciutat ponents de reconegut prestigi de l'àmbit policial, universitari i judicial. Entre les novetats d'aquesta edició, el Congrés comptarà amb tallers pràctics, motiu pel qual s'ha decidit traslladar l'acte al Centre de Congressos, Fires i Trobades.\n"A Vila-real comptem amb una policia molt formada, capaç d'innovar i reinventar-se per a millorar la qualitat de vida dels ciutadans", destaca Gómez, qui assegura que "el trasllat a una nova ubicació permet al Congrés seguir creixent per a consolidar Vila-real com la capital de la mediació policial que som". "Des dels inicis de la mediació policial a la ciutat, el 2004, s'ha evolucionat molt i ara comptem amb un congrés que cada vegada genera més expectatives, per la qualitat dels seus ponents i un mètode, l'aposta per la pau, que ha donat molt bons resultats no solament a Vila-real sinó també a altres municipis i països amb els quals col·laborem", puntualitza Nieto.\nEn aquesta tercera edició, el Congrés Iberoamericà de Mediació Policial comptarà amb experts de diferents països que reflexionaran sobre la mediació. A més del psicòleg i coach Pascual Benet i del criminòleg Vicente Garrido, un dels ponents més esperats és Jean Paul Lederach, a qui se sumarà una taula de debat amb representants dels municipis on s'ha implantat la mediació policial, després de la formació inicial a Vila-real. "Cada vegada són més i ens costa més treball aconseguir lloc per a tots, la qual cosa és una bona notícia", assenyala Gallardo. "Estem molt il·lusionats perquè mai vam pensar en els inicis que açò evolucionaria d'aquesta manera; es tracta d'un projecte que naix i creix a Vila-real però que integra totes les policies per a seguir evolucionant tots junts", agrega la inspectora, que posa l'accent en l'objectiu de la mediació policial per a aconseguir efectes pacificadors. "La mediació és una funció pròpia de la policia, volem un cos policial evolucionat, més psicològic, més empàtic, solidari, compassiu i ètic; el policia del món globalitzat haurà d'aprendre a cuidar més dels altres, perquè sempre cal anar un pas més enllà del que ja es fa i davant els conflictes el més important serà donar una resposta institucional", puntualitza.\nLa regidora de Seguretat Ciutadana convida tots els interessats a inscriure's i participar en el Congrés, en el qual també es lliurarà el III Premi Josep Redorta Llorente en Mediació Policial Ciutat de Vila-real. Des de hui està obert el formulari d'inscripcions a través del web www.congresomediacionpolicial.com. En l'organització d'aquesta tercera convocatòria, participen també la Regidoria de Congressos i la Càtedra de Mediació Policial Ciutat de Vila-real de l'UJI, l'Ivaspe i la Policia de Colòmbia, entre altres organismes.


Trieu Eines - Llengua - Tesaurus\nLa compatibilitat amb el tesaurus no està disponible per a totes les llengües.\nMostra la paraula actual o el terme relacionat que heu seleccionat fent doble clic en una línia de la llista d'Alternatives. També podeu escriure text directament en este quadre per buscar-lo.\nFletxa a l'esquerra\nRecupera el contingut anterior del quadre de text "Paraula actual".\nFeu clic en una entrada de la llista d'Alternatives per copiar el terme relacionat al quadre de text "Reemplaça per". Feu doble clic en una entrada per copiar el terme relacionat al quadre de text "Paraula actual" i buscar-lo.\nLa paraula o les paraules del quadre de busca "Reemplaça per" reemplaçaran la paraula original al document quan feu clic al botó Reemplaça. També podeu escriure text directament en este quadre.


Un editor valencià publica el poemari d’una andreuenca | Andreuenc\nAcompanyada de familiars, nombrosos amics, col·legues de treball i veïns, Teresa Surroca va viure emocionadament una experiència somniada durant molt anys i que serà per sempre més recordada: el fet de presentar el seu primer llibre amb el recull d’un bon nombre dels seus poemes. L’acte va tenir lloc recentment a la Biblioteca Can Fabra-Ignasi Iglésias.\nHa aconseguit aquesta fita pel camí més difícil ja que no ha cercat el recurs de l’autoedició o el de la insistent presentació a la infinitat de premis que existeixen fins que la insistència dóna fruits. El seu gran mèrit rau en haver assolit prou qualitat com per cridar l’atenció d’Antoni M. Bonet, director d’una col·lecció de llibres de poesia que, havent llegit els seus poemes en el grup tancat de Facebook de creació lírica Versos al dau, la va animar a presentar una selecció dels seus textos i associar el prestigi de l’Editorial Neopàtria al seu talent.\nL’obra publicada es diu Petita estança perquè, en paraules de la Teresa Surroca: “A les seves parets hi trobareu la poesia de dolor, que ha esdevingut la meva vida en el decurs de l’any passat. Entre les lleixes s’hi entrelluquen els llibres de poetes que estimo i també alguna novel·la. Dessota, en un bagul que he obert per a vosaltres, hi ha els poemes d’amor i desamor. A fora, la finestra oberta ens porta el perfum de la ma(r), també companya de la meva vida. És una poesia viscuda des de la profunditat”.\nDurant l’acte es van llegir diversos poemes, amb l’acompanyament del delicat fraseig de guitarra de Nadim Majure i les discretes evolucions de dansa de Sergi Caseras. La lectura va permetre als convidats entreobrir la porta d’aquesta cambra on romanen unes composicions breus amb un ús brillant i intel·ligent de les paraules.\nSegons l’autora: “Les paraules són el que més estimo a la vida ja que em permeten expressar el que visc i sóc. Elles són les meves companyes i, per tant, les protagonistes, que m’han dut a la poesia, arribant a fer el que sempre he desitjat: escriure un poemari”.\nAquest primer tast de la seva poesia ens convida a gaudir de la vida amb l’esperit serè de qui cerca l’harmonia que la maduresa requereix. “La meva Petita estança us convida a sentir-vos acollits, que sapigueu copsar l’amor i el consol que a voltes tots necessitem, i tot guaitant la ma(r) deixem que la seva brisa ens dugui la calma”.\nL’Editorial Neopàtria ofereix dues col·leccions de poesia en català i castellà. En primer lloc, Opera prima, una col·lecció que recolza decididament noves veus poètiques. I en segon lloc, Mare nostrum, on es recull l’obra d’autors amb una trajectòria consolidada.\nFotografia: Surroca, segona per la dreta, envoltada per les lectores dels poemes | Andreuenc\nEtiquetes: Biblioteca Can Fabra-Ignasi IglésiaspoesiaTeresa Surroca